b'\n_START_ARTICLE_\nKelek\n_START_PARAGRAPH_\nKelek ali kelik je arabsko ime za splav, ki ga na povr\xc5\xa1ju dr\xc5\xbeijo votla telesa (z zrakom napolnjene \xc5\xbeivalske ko\xc5\xbee, bu\xc4\x8de, glinene posode...). Tak\xc5\xa1na telesa so med seboj povezana z ogrodjem razli\xc4\x8dnih oblik, narejenim iz \xc5\xa1ibja ali lesenih palic. Kelek je bil v preteklosti zaradi velike plovnosti izjemno uporaben za preva\xc5\xbeanje tovora, uporabljali pa so ga na rekah predvsem v tistih dr\xc5\xbeavah, kjer ni veliko gozdov (Albanija, Tibet, Mezopotamija, zahodna Ljudska republika Kitajska) Tovrstne splave je najti celo v Ju\xc5\xbeni Ameriki. Ponekod je tovrstne splave mo\xc4\x8d najti \xc5\xa1e danes, predvsem v revnih de\xc5\xbeelah Afrike in Daljnega vzhoda.'